User:Demodedjs

Novi CD "Stara škola" muzičkog dvojca DEMODE DJs donosi remiks klasika i osvaja publiku spremnu za ples

Izuzetna muzička scena na našim prostorima sijala je posebnim sjajem u periodu između 60-ih i 70-ih godina prošlog veka. Od šlagera i šansona, preko rocka i bluesa sve do funka i disca, ostavila je neizbrisiv trag ne samo na publiku toga vremena, već na brojne generacije koje su došle kasnije. Muzički dvojac DEMODE DJs, inspirisan duhom spomenutog vremena, iskoristio je sve ono što je muziku tada činilo posebnom, pretvorivši je u novo studijsko izdanje “Stara škola”. Klasici koje su izveli neki od najpopularnijih umetnika naših prostora, kao što su Ivo Robić, Oliver Dragojević, Neno Belan, Zdenka Kovačiček, Aerodrom, Zdravko Čolić i Ljupka Dimitrovska, osvanuli su u obliku remiksa koji jednostavno teraju na ples.

Talentovani DJ-i i producenti Marko Dimitrijević i Miloš Vučković stoje iza ovog uspešnog projekta DEMODE DJs, a njihovo prijateljstvo traje već dvadeset godina. Sudbina je namenila da se upoznaju baš u diskoteci, a poslednjih 10-ak godina zajedno se bave DJ-ingom i produkcijom. Budući da vole da slušaju i puštaju široku muzičku paletu, tako bi povremeno na zabavi pustili i po koju staru domaću stvar, nekada publici potpuno nepoznatu, nekada hit. Shvativši da te pesme često budu veoma dobro prihvaćene od publike i da dodatno podignu atmosferu, odlučili su da se bace na revitalizaciju starih snimaka pa su tako u saradnji s diskografskom kućom Jugoton Croatia Records udahnuli novi život klasicima poput “Čamac na Tisi”, “Frka”, “Bar jedan ples”, “Fratello” i “Samo jednom se ljubi”.

“Mi smo već dugo DJevi i nastupali smo širom bivše Jugoslavije pa i po dobrom delu Evrope. Imamo ogromno iskustvo u pravljenju dobrih žurki. Sa različitim lokacijama dolazi i različita publika, tako su i naši setovi žanrovski bili drugačiji, zavisno od mesta i perioda i naravno ekipe. Samo u Beogradu ima klubova koji se programski i žanrovski potpuno razlikuju tako da i setove spremimo da ostanemo u skladu sa njihovom tematikom ali opet da svakom setu damo jak lični pečat. Scena na ovim prostorima imala je izuzetnu muzičku produkciju u periodu od 60tih do 80tih. Mi smo se strašno zabavili i nauživali radeći istraživanje za ovaj projekat. Pronalazili bi zaboravljene bisere u raznim žanrovima, od šlagera do disca funka i rocka. Skinuli bi im patinu i ugradili bi ih na modernu ogrlicu kako bi ponovo zasijali u punom sjaju.”, rekao je Marko.

„Pokazalo nam se u prethodnom periodu da mnogi mladi ljudi nisu ranije čuli neke od pesama koje smo remiksovali tako da su se odlučili da potraže i originalne pesme i uopšte da istraže taj muzički period. Tako da smo nekim starim pesmama udahnuli novi život i približili ih publici ponovo, u nekim slučajevima i 60 godine nakon njihovog prvobitnog izdanja. U samom startu kada smo počeli sa ovom praksom jedne noći smo u Herceg Novom pričali ekipi šta smo započeli i kako bi voleli da se to razvija i naš dragi prijatelj i Milošev učitelj jedrenja Rambo Amadeus, nam je predložio da projekat nazovemo Demode DJs. Svetski mega car mora se poslušati. Zahvaliti bi se Jugotonu i Croatia recordsu što su imali sluha za naš projekat i da album Stara škola bude dostupan širokom tržištu. Verujemo da će u našoj muzici uživati publika različitih generacija i pozivamo vas na naše nastupe koji su večeri širokih osmeha, pevanja i plesa“, dodaje Miloš.

CD Stara škola, nabavite u Jugotonu, Nušićeva 27 Beograd ili poručite putem sajta www.jugoton.net ili potražite u muzičkim prodavnicama. Marko Dimitrijevic